શહેરનાં ઇસનપુર અને નિકોલ વિસ્તારમાં તસ્કરોએ બે મકાનનાં તાળાં તોડી આશરે રૂ.ત્રણ લાખની માલમતાની ચોરી કરતા પોલીસે આ અંગે ગુના દાખલ કર્યા છે. પ્રાપ્ત માહિતી અનુસાર આ અંગેની વિગત એવી છે કે ઇસનપુરમાં મહાવીર સ્કૂલની પાછળ આવેલ તપોભૂમિ સોસાયટીના એક મકાનનાં દરવાજાનાં તાળાં તોડી તસ્કરોએ સોના-ચાંદીના ઘરેણાં અને રોકડ રકમ મળી રૂ.૧ લાખ ૩૧ હજારની મતાની ચોરી કરી હતી. જ્યારે નિકોલમાં જીઆઇડીસી નજીક કઠવાડા ગામ ખાતે આવેલ શ્યામવિલા સોસાયટીના એક મકાનમાં પણ તસ્કરોએ ત્રાટકી તિજોરી તોડી સોના-ચાંદીના ઘરેણાં અને રોકડ રકમ મળી રૂ.૧.૭પ લાખની મતાની ચોરી કરી હતી. આ ઉપરાંત કઠવાડા નજીક આવેલી એક દુકાનમાં પણ રૂ.૧૪ હજારની માલમતાની ચોરી થતા પોલીસે તપાસ હાથ ધરી છે.